Norsk Redaktørforening

Styremøte 2022-09-22 Frøya

RKN

***Sak 2022-35: Oppnevning av nytt styremedlem i World Editors Forum***

Høsten 2021 oppnevnte styrene i Mediebedriftenes Landsforening og Norsk Redaktørforening Kjersti Sortland, daværende ansvarlig redaktør i Budstikka, som norsk representant i [styret for World Editors Forum (WEF).](https://wan-ifra.org/about-us/world-editors-forum-board/) WEF er et eget redaktørnettverk innenfor [World Association of Newspapers](https://wan-ifra.org/) (WAN-IFRA).

På grunn av økt arbeidsmengde i forbindelse med overgang til ny jobb som ansvarlig redaktør i Stavanger Aftenblad har Sortland bedt om avløsning i WEF-styret.

Det er Mediebedriftenes Landsforening (MBL) som er medlemmer i WAN-IFRA, NR har ikke noe direkte medlemskap der. Det har imidlertid vært tradisjon for at NR og MBL i samråd innstiller på nytt medlem til WEF-styret og at MBL så formelt spiller inn dette til WEF.

NR-sekretariatet har vært i uformell kontakt med MBL, og blitt enig om å spørre Irene Halvorsen, ansvarlig redaktør i Nationen om å være ny norsk representant. MBLs administrasjon vil fremme samme forslag overfor sitt styre. Vi har vært i kontakt med Irene Halvorsen som har sagt seg villig til å påta seg vervet.

Forslag til vedtak: Styret i Norsk Redaktørforening innstiller på Irene Halvorsen som nytt norsk medlem i styret for World Editors Forum (WEF).